
	OÑATIKO UDALA
	OÑATIKO UDALA
	
	

	Oñatiko Udalak 2020ko azaroaren 26an egindako bilkuran Udal Plenoak aho-batez ondorengo akordioa onartu zuen:
	
	

	
	
	

	Lehenengoa
	
	

	Onartzea jarraian ageri den dirulaguntza lerroaren oinarriak.
· Alarma-epealdian**,  Oñatiko Udalarekin *zerbitzu-kontratua* zuten enpresei dirulaguntza, baldin eta Udal honen zerbitzuetara atxikitako langileak ABEEE egoeran egon baziren epealdi horretan, eta  ABEEEgatik kobratutakoaren eta batezbesteko lansari arruntaren arteko diferentzia konpentsatu badie enpresak.
Oharrak:
*zerbitzu-kontratua: Udal eskumeneko zerbitzuak emateko kanpoko baliabideekin egiten diren kontratuak
** Alarma-epealdia: 463/2020 ED

	
	

	Bigarrena
	
	

	Onartzea aipatutako dirulaguntzaren deialdia. 
1. Finantziazioa:
Deialdi honetan araututako dirulaguntzak finantzatzeko baliabide ekonomikoak   hogei mila eurokoak dira (20.000,00), Oñatiko Udalaren 2020ko aurrekontuko ordainketa-kreditukoak, aurrekontu partida 1.1000.480.241.04.2020:Covid-ABEEE  eta bere lotespen-maila).


2. Eskaerak aurkezteko epea:
Dirulaguntza hauek eskatzeko epea deialdi hau Gipuzkoako Aldizkari Ofizialean argitaratu eta hurrengo egunean hasi eta  2020ko abenduaren 23an amaituko da.  

	
	

	
Hirugarrena
	
	

	Erabaki honen bidez onartutako oinarri arautzaileak eragina izango dute Gipuzkoako Aldizkari Ofizialean argitaratzen diren egunetik aurrera.
Erabaki hau behin betikoa da eta amaiera ematen dio administrazio bideari.
Interesatuek erabaki honen aurka zuzenean Administrazioarekiko Auzi Errekurtsoa aurkez dezakete Administrazioarekiko Auzietako Donostiako Epaitegietan, argitaratu eta biharamunetik hasita bi hilabeteko epean.
Hala ere, partikularrek aukera dute horren aurretik Berraztertzeko Hautazko Errekurtsoa aurkezteko Gobernu Juntari, argitaratu eta biharamunetik hasita hilabeteko epean. Hori eginez gero, ezingo da administrazioarekiko auzi errekurtsorik aurkeztu harik eta berraztertzekoaren berariazko ebazpena eman edo ustezko ezespena gertatu arte. Dena dela, egoki iritzitako beste edozein errekurtso aurkez daiteke.

Guztiek jakin dezaten argitaratzen da hori.
	
	

	Oñati, 2020ko azaroaren 26a.—Alkatea
	
	





	
	
	


	ALARMA-EPEALDIAN,  OÑATIKO UDALAREKIN *ZERBITZU-KONTRATUA ZUTEN ENPRESEI DIRULAGUNTZA, BALDIN ETA UDAL HONEN ZERBITZUETARA ATXIKITAKO LANGILEAK ABEEE EGOERAN EGON BAZIREN ETA  ABEEEN GALDUTAKO ZENBATEKOA KONPENTSATU BADIE.

	1. Artikulua. Xedea.
	
	

	2/2016 LEGEA, apirilaren 7koa, Euskadiko Toki Erakundeei buruzkoak, 17 art. 25 atalean eskumenak ematen dizkio Tokiko Erakundeei “25) Tokiko ekonomia- eta gizarte-garapena, eta tokiko enplegu-planak edo –politikak” arloan. 
Hortik abiatuz, oinarri hauen xedea zera da, Covid19aren alarma-epealdian**, Oñatiko Udalarekin *zerbitzu-kontratua zuten enpresei dirulaguntza, baldin eta Udal honen zerbitzuetara atxikita dituen langileak ABEEE egoeran egon baziren aipatu epealdian eta  ABEEEgatik kobratutakoaren eta batezbesteko lansari arruntaren arteko diferentzia konpentsatu badie beren enpresek. 
Oharrak:
*zerbitzu-kontratua: Udal eskumeneko zerbitzuak emateko kanpoko baliabideekin egiten diren kontratuak
** Alarma-epealdia: 463/2020 ED
Ondorengo artikuluetan dirulaguntza hauek emateko irizpideak eta prozedura finkatuko dira.
	
	

	2. artikulua. Araubide juridikoa.
	
	

	Oinarri hauek eta dirulaguntza ematean indarrean dauden arauek arautuko dute dirulaguntza hauek ematea eta Udalaren eta onuradunen arteko harreman juridikoa. 
Jarraian aipatzen dira indarrean dauden arauak:
· 39/2015 Legea Herri Administrazioen Administrazio Prozedura.
· Diru-laguntzei buruzko azaroaren 17ko 38/2003 Lege Orokorra (Estatuko Aldizkari Ofiziala, 2003-11-18koa) eta Lege hori garatzeko uztailaren 21eko 887/2006 Errege Dekretuaren bidez onartutako Arautegia. 
· 2/2016 LEGEA, apirilaren 7koa, Euskadiko Toki Erakundeei buruzkoa,eta zehatzago 17. Artikuluko 25. puntua tokiko ekonomia- eta gizarte-garapena, eta tokiko enplegu-planak edo –politikak arautzen dituena udalerrien eskumen propio bezala. 
· Oñatiko Udalak dirulaguntza emateko duen ordenantza arautzailea (2009ko martxoaren 23ko GAO, 54. zk.) 
Oinarrietan agertzen ez den guztian, Dirulaguntzen 38/2003 Lege Orokorra eta indarrean dauden gainerako arauak aplikatuko dira.
	
	

	3. artikulua. Erakunde onuradunak.
	
	

	Dirulaguntza hauen onuradunak honako baldintzak bete beharko ditu:
· Alarma-epealdian, Oñatiko Udalarekin *zerbitzu-kontratua* izatea
· Oñatiko Udalaren eskainitako zerbitzuari atxikitako langileak ABEEE egoera izatea epealdi horretan, eta hauek ABEEE kontzeptuan jasotako prestazio publiko guztien eta bere batezbesteko lansari arruntaren arteko diferentzia kobratua izatea 2020-09-30 baino lehen. 
	
	

	4. artikulua. Onuradunek bete behar dituzten baldintzak
	
	

	a. Alarma-epealdian, Oñatiko Udaleko zerbitzuetara bideratutako  langileak ABEEE egoeran izatea
b. 2020-09-30 baino lehen aipatu langileek kobratua izatea beren enpresarengandik ABEEE kontzeptuan jasotako prestazio publiko guztien eta bere batezbesteko lansari arruntaren arteko diferentzia.


c. Ekonomia Jardueren Gaineko Zergan alta emanda egotea Oñatin, 2020ko martxoaren 14a baino lehen eta dirulaguntza hau eskatzen den egunean indarrean jarraitzea. Eta zerga hori  ordaintzetik salbuetsita egotea, ekonomia-jardueren gaineko zergaren testu bategina onartzen duen 1/1993 Foru Dekretu Arauemailearen 5.1.b) eta c) artikuluetan xedatutakoaren arabera. Oñatiko Udalak ofizioz egiaztatuko du dagokion establezimenduaren Ekonomia Jardueren gaineko Zergaren egoera.
d. Zerga  betebeharretan  eta  Gizarte  Segurantzakoetan  ordainketak egunean izatea.
e. Dirulaguntzei buruzko 38/2003 Lege Orokorraren 13. artikuluan aipatzen diren inhabilitazio egoeretako bakar batean ere ez egotea.
f. Oñatiko Udalarekin ondoz ondoko hornidura eta zerbitzu-kontratu publikoen titularra ez izatea
	
	

	5. Artikulua. Diruz laguntzeko jarduerak.
	
	

	· Enpresak ordaindutako konpentsazioak ABEEEko prestazio publikoetatik jasotako zenbateko eta  batezbesteko lansari arruntaren artekoa diferentziagatik, baldin eta 2020-09-30 baino lehen kobratu badu Udal honen zerbitzuetara atxikitako langileriak.
	
	

	6. Artikulua. Dirulaguntzen zenbatekoa, diruz lagundu daitezkeen gastuak eta mugak.
	
	

	· Dirulaguntzen zenbatekoa kostu hautagarrien %100 artekoa izan ahalko da. 
· Dirulaguntza hauen finantzaketari lotutako aurrekontu baliabideak ez badira nahikoak egindako eskaerei ezarritako zenbateko eta ehunekoetan erantzuteko, horien artean hainbanatuko dira, oinarri gisa onartutako gastuaren arabera kalkulatutako dirulaguntza teorikoaren zenbatekoa hartuta, oinarri honetan ezarritako muga kontuan hartuta.
   
	
	

	7. Artikulua. Eskabideak eta dokumentazioa aurkeztea.
	
	

	1. Dirulaguntza eskatzeko eskaera-orria bete (1. eranskina), sinatu eta hurrengo puntuan zerrendatzen den dokumentazioarekin batera udaletxean aurkeztu beharko da aurrez aurre, posta arruntaren bidez (Foruen Enparantza 1, 20560 Oñati) edo internet bidez www.onati.eus helbidean.
2. Eskaera orriarekin batera honako dokumentazioa aurkeztu beharko da:

a. Enpresaren IFK eta, hala egokituz gero, ahaldunaren NANa.
b. Dirulaguntza eskaera aurkezteko momentuan Ogasunean ordainketak egunean daudela adierazten duen ziurtagiria. 
c. Dirulaguntza eskaera aurkezteko momentuan Gizarte Segurantzan ordainketak egunean daudela adierazten duen ziurtagiria.
d. Alarma epealdiko "langileen izen-zerrenda" (TC2), non zehaztuko den zeintzuk zeuden atxikita Oñatiko Udaleko zerbitzuetara. 
e. Oñatiko Udaleko zerbitzuetara atxikitako langileek kobratutako prestazio publiko guztiak ABEEEn egoteagatik alarma-epealdian
f. Oñatiko Udaleko zerbitzuetara atxikitako langileek batezbesteko soldata arrunta alarma-epealdi aurretik.
g. Enpresaren konpentsazioa langileek kobratu izanaren banku-agiria.
h. Oñatiko Udaleko zerbitzuetara atxikitako langileen erantzukizunpeko adierazpena, zera adieraziz, ez direla edozein finantzazio publikoren onuradun.
i. Erantzukizunpeko adierazpena, oinarri hauetan ezarritako baldintza eta eskakizunak betetzen direla bermatuz. (3. Eranskina)
j. Dirulaguntza ingresatu beharko litzatekeen kontu korrontearen titularitatea egiaztatzen duen agiria.
k. Oñatiko Udalak  beharrezkoa  iritziz gero, kasu bakoitzean eskatu lezakeen  beste edozein dokumentazio gehigarri.


3. Eskatutako dokumenturen bat dagoeneko Oñatiko Udalaren organoren batek bere esku edukiko balu, diru-laguntzaren eskatzaileak, aukeran, heldu ahal izango dio 39/2015 Legearen 53.1.d, 28.2 eta 28.3 ataletan ezarritakoari. Horretarako, eskatzaileak adierazi egin beharko du noiz eta zein sailean aurkeztuak edo emanak izan ziren dokumentuok, eta ez badira bost urte baino gehiago igaro zegokien prozedura amaitu zenetik. 

Eskabideak edo dokumentazio lagungarriak akatsik izanez gero edo osatugabeak badira, interesdunei hamar eguneko epea emango zaie atzemandako akatsak konpontzeko (39/2015 Legearen 68.1 art.). Epea igarota, horrelakorik egin ezean, eskariari uko egin zaiola ulertuko da, betiere 39/2015 Legearen 93 eta 94 artikuluetan aurreikusitako moduan ebazpena eman ondoren.
	
	

	8. artikulua. Ebazteko eskumena duen organoa, diru-laguntzak emateko prozedura, ebazpena, epeak, eta  berraztertzeko errekurtsoa.
	
	

	1. Dirulaguntza hauek ebazteko eskumena Alkatetzak izango du. Dekretu bidez ebatziko dira, Sozioekonomia eta Turismo sailak oinarri hauetan ezarritako baldintzak betetzen direla egiztatu ostean.

2.	Dirulaguntza eman edo ez emateko erabakia arrazoitu egin beharko da, eta, edozelan ere, egiaztaturik egongo dira hartzen den erabakiaren oinarriak, oinarri-arauetan agintzen dituzten irizpide objektiboei buruz.

Erabakian, eskatzaileari jakinaraziko zaiona, agertuko dira, dirulaguntza ukatu edo ematen zaion edo ez, kasu horretan, zenbat jasoko duen, nola ordainduko zaion, nola justifikatu behar dituen oinarri hauetan eskatzen diren gainerako baldintzak eta betebeharrak.
Era berean, horren aurka jar daitezkeen errekurtsoak adieraziko dira udalaren erabakian, bai eta zein organo judizialetan aurkeztu behar diren eta horiek jartzeko epea ere, interesdunek bidezkotzat jotzen duten beste edozeinen kalterik gabe.

Orobat, dirulaguntzak emateko akordioetan 10 laneguneko epea emango zaie onuradunei, adierazi dezaten onartu dutela. Ulertuko da inplizituki onartu dutela, horretarako eman den epean besterik adierazten ez bada.

3. Dirulaguntzak lehiarik gabeko konkurrentzia prozedura erabiliz emango dira eta zenbateko guztia dirulaguntzaren onuradunen artean hainbanatuko da, Dirulaguntzei buruzko 38/2003 Lege Orokorrak 22.1 artikuluan xedatutakoaren babesean.
Emandako dirulaguntza guztiak behin bakarrik esleituko dira, egintza bakar batean, lehiaketa-teknika erabili gabe, eskabideak garaiz eta behar bezala aurkeztu dituzten eta oinarri hauetan onuradun izateko eskatzen diren baldintzak betetzen dituzten erakunde guztiei laguntzak ematea helburu duen programa delako.

4.	Erabakiak eman eta jakinarazteko gehieneko epea 3 hilabetekoa izango da, eskabideak aurkezten direnetik hasita. Epe hori igarotakoan, berariazko erabakirik eman gabe, ulertuko da eskabidea ez dela onartu.

Prozeduraren instrukzioa egin ondoren, eta ebazpen-proposamena idatzi aurretxoan, 39/2015 Legearen 82 artikuluan aurreikusitakoari jarraituz, entzunaldiaren tramitea beteko da, salbu eta soilik interesdunek emandako egintzak, probak eta alegazioak baino ez badira kontuan hartzen edo agertzen prozeduran. 

Ebazpenak administrazio-bidea amaitzen du.
Interesdunei prozeduraren ebazpena jakinaraziko zaie 39/2015 Legearen 40. Artikulutik 46. artikulura xedatutakoaren arabera. Hori guztia, emandako dirulaguntzak Oñatiko Udalaren web orrian argitaratzearen kalterik gabe.

Emandako dirulaguntza guztien publizitatea egingo du Udalak, Dirulaguntzen azaroaren 17ko 38/2003 Lege Orokorraren 18 artikuluan aurreikusitakoaren eran.
	
	

	9. artikulua. Erakunde onuradunen betebeharrak.
	
	

	Dirulaguntza emanez gero, oinarri-arau espezifikoetan jasotakoez gain, entitate onuradunaren obligazioak dira hauek:

a) Helburua betetzea, proiektua betearaztea, ekintza egitea edo dirulaguntza emateko zio den jokabideari eustea.

b) Dirulaguntza eman duen organoari justifikatzea betebeharrak eta baldintzak bete izana, bai eta ekintza gauzatu izana eta diru-laguntza jasotzeko edo erabiltzeko helburua bete izana ere.
c) Dirulaguntza ematen duen organoak egin beharreko egiaztatze jardunak onartzea, bai eta eskuduntza izendaturik duten kontrol organoek, estatukoak nahiz erkidegokoek, egin ditzaketen egiaztatze eta finantza kontroleko beste edozein ere, eta errekeritzen zaien informazioa eman behar dute, aurreko jardunak burutzeko.
d) Dirulaguntza eman duen organoari jakinaraztea diruz lagundutako ekintzak finantzatzen dituzten beste dirulaguntza, laguntza, diru sarrera edo bitarteko publiko lortu izana. Jakinarazi beharko da horien berri izan eta berehala, eta edozelan ere, fondoei emandako aplikazioa justifikatu baino lehen.
e) Egiaztatzea zerga obligazioak betetzen dituela Gizarte Segurantzarekin, Foru Ogasunekin eta Estatuko Ogasunekin eta Euskal Autonomia Erkidegoko Administrazioarekin.


f) Behar beste baimen lortzea, diruz lagundu beharreko jarduera garatzeko, eta baimenon xedapenak betetzea.


g) Dirulaguntza eman duen organoari jakinaraztea, dirulaguntza emateko kontuan hartu den edozein gorabehera aldatuz gero.



	
	

	10. artikulua. Beste dirulaguntza edo laguntza batzuekin bat etortzea eta finantziazio muga.
	
	

	Programa honetan aurreikusitako dirulaguntzak  EZ DIRA bateragarriak  izango  dira helburu berdinak dituzten eta/edo kontzeptu  berberak diruz laguntzen dituzten  erakunde   publikotik jasoko  diren  bestelako  laguntzekin.


	
	

	11. artikulua. Dirulaguntza ordaintzeko modua eta epeak.
	
	

	
Dirulaguntza zenbatekoaren %100 ordainduko da, zertarako eman zen justifikatu ostean. Ordainketa, araudi honetan agertzen diren aurkeztu beharreko agiri eta txosten denak aurkeztu, laguntza emateko baldintzak betetzen direla egiaztatu eta udalak aldeko ebazpena emandakoan burutuko da.
Dirulaguntza ordainketa, Udalak oniritzia emandako datatik gehienez ere lau hilabeteko epean egingo da.

	
	

	12. artikulua. Obligazioak ez betetzea eta itzulketa kasuak
	
	

	Dirulaguntzen 38/2003 Legearen 36. artikuluan aurreikusitakoez gain, dirulaguntza emateko erabakia deuseztasunagatik edo deuseztagarritasunagatik, bidezkoa izango da jaso diren kopuruak itzultzea eta berandutza interesa eskatzea, dirulaguntza edo laguntza ordaindu den unetik aurrerakoa, hauetakoren bat gertatuz gero:
a) Frogatzeko obligazioa ez betetzea edo jasotako fondoen zertarakoa ez frogatzea nahiko, ezarritako eran eta epeetan.
b) Dirulaguntza eskuratzea, hartarako errekeritzen diren baldintzak faltsutuz edo ez ematea sor lekizkiokeen baldintzak ezkutatuz

c) Ez betetzea dirulaguntza ematerakoan onuradunari izendatzen zaizkion baldintzak.

d) Uko edo oztopo egitea organo eskudunen kontrol jarduerei.

e) Laguntza edo dirulaguntza bakoitzaren arau bereziek xedaturiko gainerako baldintzak.
f) Justifikazio-dokumentazioa horretarako ezarritako epean aurkezten ez bada, bidegabe jasotako zenbatekoa itzultzeko espedientea irekiko da. 

g) Justifikazio-dokumentazioa aurkeztu eta aztertu ondoren, deialdi honetan ezarritako laguntzak jasotzeko baldintzak edo betekizunak edo eskabidean alegatutako alderdiren bat partzialki edo osorik ez dela betetzen hautematen bada, bidegabe jasotako zenbatekoa zati batean edo osorik itzultzeko espedientea abiaraziko da.

h) Aurkeztutako dokumentazioa zuzena bada eta eskabidean alegatutakoarekin bat badator, behin-behineko ebazpena behin betiko bihurtuko da.

	
	

	13. artikulua. Dirua itzultzeko prozedura.
	
	

	1.	Dirulaguntza eman zuen organoak berak izango du eskumena jaso den zenbatekoaren, osorik edo zati batez, itzulketa exijitzeko akordioa hartzeko.
2.	Dirulaguntza itzultzeko prozedurari bere kabuz ekingo zaio laguntza edo dirulaguntza ematen duen organoak eskatuta, hura izapidetzeko administrazio atala arduradunak txostena egin eta gero, edota banakoren batek eskatuta edo salatuta.
3.	Prozedura izapidetzerakoan bermatu beharko da, nolanahi ere, interesatuari entzuteko eskubidea.
4.	Ematen den dirulaguntza guztiz edo aldez ez dela behar bezala erabiltzen egiaztatzekotan, organo eskudunak ziodun ebazpena emango du, argiro adierazita zergatik itzuli behar duen nahitaez onuradunak, itzuli beharreko zenbatekoa eta horretarako epea eta modua, aipatuari ohartaraziko zaiola dirua xedaturiko epean itzuli ezean, premiamenduzko bideari ekingo diola Udalak.

5.	Itzultzeko prozedurari ekiten bazaio administrazio arauren bat urra dezakeen zer edo zergatik, horren jakitun jarriko da organo eskuduna arauzko zigor prozedurari ekiteko.

6.	Itzultzeko prozedura pertsona fisikoen edo juridikoen kontra zuzenduko da, edo nortasun juridikoa ez daukaten pertsona fisiko edo juridikoen taldeetako kideen kontra, dirulaguntzaren eskatzaile edo onuradun agertzen direnak.
7.	Erantzukizun solidarioa, edo subsidiarioa erabakitzeko, dirulaguntza itzultzeko obligazioaren ondorioz, gehiturik berandutza interesak, Dirulaguntzen 38/2003 Lege Orokorraren 40. artikuluan xedatutakoari lotuko zaio.
	
	

	14. artikulua. Bermeak.
	
	

	Dirulaguntza emateko akordio konkretuek besterik xedatu ezean, ez da jotzen beharrezko bermeak exijitzea Udalaren alde, emandako laguntzengatik.
	
	

	15. artikulua. Oinarrien interpretazioa.
	
	

	Oinarri-arau hauek interpretatzeari buruz sortu daitezkeen zalantzak oinarri hauek onartzeko organo eskudunak erabakiko ditu, dagokion Sozioekonomia eta Turismo batzordearen proposamena  aztertu eta gero.

